สวัสดีค่ะ คือว่าเมื่อกี้อุ้มน้องแมวจรจัดค่ะแล้วอุ้มผิดท่า น้องข่วนที่หน้าเราเป็นแผลจุดเล็กๆ มีเลือดออก ล้างแผลและใส่ยาแล้ว และตรงขาเป็นรอยข่วนทางยาวไม่มีเลือดออก ควรไปพบแพทย์เพื่อฉีดวัคซันไหมคะ
สวัสดีค่ะ Chape,หากโดนแมวข่วนที่หน้า จนเกิดแผลที่มีเลือดออก และข่วนที่ขา จนผิวหนังมีรอย แม้จะไม่มีเลือดออกก็ตาม ก็อาจเสี่ยงต่อการติดเชื้อพิษสุนัขบ้าได้ ดังนั้น หากไม่สามารถสังเกตอาการแมวได้ ก็ควรไปฉีดวัคซีนป้องกันพิษสุนัขบ้าไว้ค่ะนอกจากนี้ แผลที่โดนข่วน อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ แต่หากแผลเกิดบวมแดง ปวด แสดงว่าอาจติดเชื้อแบคทีเรียแทรกซ้อน แนะนำควรไปพบแพทย์เพื่อให้ดูแลบาดแผลและทานยาปฏิชีวนะฆ่าเชื้อค่ะ